Etileen word algemeen in die chemiese bedryf gebruik en die wêreldwye vervaardiging daarvan (meer as 150 miljoen ton in 2016) oorskry dié van enige ander organiese verbinding.
’n Groot deel van die produksie word gebruik vir poliëtileen, ’n plastiek wat polimeerkettings van etileeneenhede in verskeie lengtes bevat. Etileen is ook ’n belangrike planthormoon en word in landbou gebruik om vrugte te dwing om ryp te word. Etileen se hidraat is etanol.